Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 79/06, 114/01, 79/06, 141/06, 146/08, 38/09, 153/09, 143/12, 152/14 i 81/15 – pročišćeni tekst), članka 3. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Legrad („Službeni glasnik Koprivničko-križevačke županije“ broj 10/16, 19/17. i 15/19) i Odluke Općinskog vijeća Općine Legrad o prodaji neizgrađenog građevinskog zemljišta na TRC Šoderica, KLASA: 406-06/25-01/01, URBROJ: 2137-10-01-25-39 od 3. rujna 2025. godine, objavljuje se

**JAVNI NATJEČAJ ZA PRODAJU NEIZGRAĐENOG GRAĐEVINSKOG**

**ZEMLJIŠTA NA TRC ŠODERICA**

**I.**

Predmet javnog natječaja je prodaja neizgrađenog građevinskog zemljišta na TRC Šoderica i to:

* neizgrađenog građevinskog zemljišta u vlasništvu Općine Legrad koje se nalazi na TRC Šoderica.

Popis nekretnina koje su predmet prodaje nalaze se u prilogu Javnog natječaja i bit će objavljen na internetskoj stranici Općine Legrad, [www.opcinalegrad.hr](http://www.opcinalegrad.hr), a mogu se preuzeti i u Općini Legrad.

**Početna cijena** nekretnina koje su predmet prodaje navedena je u Popisu nekretnina.

**II.**

U javnom natječaju mogu sudjelovati:

* fizičke osobe državljani Republike Hrvatske,
* pravne osobe registrirane u Republici Hrvatskoj,
* strani državljani sukladno pozitivnim propisima Republike Hrvatske,

uz uvjet da imaju podmirene sve obveze prema Općini Legrad.

**III.**

Ponuda se podnosi u pismenom obliku, na propisanim obrascima koji se nalazi u prilogu javnog natječaja, a koji se može preuzeti na internetskoj stranici Općine Legrad, [www.opcinalegrad.hr](http://www.opcinalegrad.hr) ili u Općini Legrad. Ponuda se piše na hrvatskom jeziku i latiničnom pismu.

Ponuda se podnosi u zatvorenoj omotnici i predaje u Jedinstveni upravni odjel Općine Legrad ili se šalje poštom preporučeno, s naznakom na omotnici: „Ponuda za natječaj za prodaju neizgrađenog građevinskog zemljišta na TRC Šoderica – NE OTVARATI“. Dan predaje ponude Općini, odnosno predaje pošti, odnosno ovlaštenom pružatelju poštanskih usluga smatra se danom primitka ponude.

Poštom ili putem ovlaštenog pružatelja poštanskih usluga se ponuda dostavlja na adresu:

**Općina Legrad, Trg svetog Trojstva 52A, 48317 Legrad.**

Rok za predaju ponude je 30 dana od dana objave obavijesti o raspisivanju javnog natječaja na internetskoj stranici Općine Legrad. Zadnji dan predaje je **20. listopada 2025. godine.**

**IV.**

Ponuditelj je obvezan uplatiti jamčevinu u visini 5% iznosa početne cijene. Jamčevina se uplaćuje na račun Općine: HR2223860021822700005, poziv na broj: 68 7757-OIB, opis: „jamčevina za kupnju nekretnine u k.o. \_\_\_\_\_\_\_\_\_\_, k.č.br. \_\_\_\_“.

Uplaćena jamčevina uračunava se u ukupni iznos kupoprodajne cijene.

Ponuditeljima čije ponude neće biti prihvaćene kao najpovoljnije, jamčevina će biti vraćena u roku 15 dana od dana izbora najpovoljnijeg ponuditelja, bez prava na kamatu.

Ukoliko ponuditelj čija ponuda bude prihvaćena odustane od svoje ponude, gubi pravo na povrat jamčevine. U slučaju odustajanja prvog najboljeg ponuditelja, najboljim ponuditeljem smatrat će se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Ukoliko dva ili više ponuditelja ponude istu cijenu, najpovoljnijom ponudom smatrat će se ponuda koja je zaprimljena ranije.

**Ponude će se otvarati u Općini Legrad dana 23.10.2025. godine u 18:00 sati.** Otvaranju ponuda mogu prisustvovati ponuditelji ili njihovi ovlašteni predstavnici.

**V.**

Ponuditelji mogu izvršiti pregled nekretnine svakog dana tijekom trajanja natječaja uz prethodni dogovor s općinskim načelnikom.

Najpovoljnijim ponuditeljem smatra se ponuditelj koji je ponudio najvišu kupoprodajnu cijenu uz uvjet da ispunjava sve druge uvjete natječaja.

Ponuda ponuditelja koji ponudi kupoprodajnu cijene manju od početne će se odbiti.

Odabrani ponuditelj obvezan je sklopiti kupoprodajni ugovor u roku najduže 30 dana od dana donošenja odluke o odabiru najpovoljnijeg ponuditelja.

Odabrani ponuditelj može kupoprodajnu cijenu platiti jednokratno u roku 30 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja. Općina može raskinuti ugovor kada kupac zakasni s plaćanjem kupoprodajne cijene više od 30 dana, uz zadržavanje iznosa uplaćene jamčevine.

U kupoprodajnom ugovoru o kupoprodaji nekretnine obvezno će se navesti da nema predaje posjeda niti prijenosa prava vlasništva na kupca dok on u potpunosti ne izvrši obvezu uplate kupoprodajne cijene na račun Općine.

Porez na promet nekretnina kao i sve troškove u svezi ovjere potpisa, upisa prava vlasništva u zemljišnim knjigama, te sve ostale troškove snosi kupac.

Nepravodobne, nepotpune, nejasne, kao i ponude s ponuđenom cijenom nižom od utvrđene početne cijene, neće se razmatrati.

Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

**VI.**

Pisana ponuda, koja mora biti potpisana, mora sadržavati:

* u potpunosti popunjen ponudbeni list sa svim traženim podacima (ime i prezime fizičke osobe odnosno naziv pravne osobe s adresom prebivališta odnosno sjedišta),
* preslika važeće osobne iskaznice za fizičku osobu državljana Republike Hrvatske, a za fizičke osobe strane državljane - preslika putovnice ili drugog odgovarajućeg dokaza o stranom državljanstvu,
* preslika izvoda iz sudskog ili obrtnog registra ne stariji od 30 dana računajući od objave natječaja u tisku – za pravne osobe (preslikom se smatra i ispis elektroničke isprave),
* dokaz o uplaćenoj jamčevini.

Obavijest o javnom natječaju objavljuje se u tjednom listu, a tekst javnog natječaja s prilozima objavljuje se na internetskoj stranici Općine Legrad, [www.opcinalegrad.hr](http://www.opcinalegrad.hr).

Sve informacije mogu se dobiti radnim danom tijekom trajanja natječaja i to: ponedjeljak od 7:00 do 17:00 sati, utorak-četvrtak od 7:00 do 15:00 sati, petak od 7:00 do 13:00 sati, na tel. 048/835-051 kao i na e-mail: [info@opcinalegrad.hr](mailto:info@opcinalegrad.hr).

**O P Ć I N A L E G R A D**

Obavijest o natječaju objavljena je na internetskoj stranici Općine Legrad, [www.opcinalegrad.hr](http://www.opcinalegrad.hr) dana 19. rujna 2025.

Obavijest o natječaju objavit će se u „Glasu Podravine i Prigorja“ dana 19. rujna 2025.

**PONUDBENI LIST**

**Predmet javnog natječaja: Prodaja nekretnina – neizgrađenog građevinskog zemljišta na TRC Šoderica**

|  |  |
| --- | --- |
| **PODACI O PONUDITELJU** | |
| **Ime i prezime /**  **Adresa ponuditelja** |  |
| **OIB ponuditelja** |  |
| **Adresa za dostavu pošte** |  |
| **Broj telefona** |  |
| **Adresa e-pošte** |  |
| **IBAN ponuditelja** |  |
| **Osoba za kontakt** |  |
| **PODACI O NEKRETNINI** | |
| **Oznaka katastarske općine u kojoj se nalazi čestica koja je predmet kupnje** |  |
| **Oznaka katastarske čestice za koju se podnosi ponuda** |  |
| **CIJENA** | |
| **Ponuđena cijena**  (brojkama) |  |

Uz ponudbeni list obavezno priložiti:

* presliku važeće osobne iskaznice za fizičke osobe državljane Republike Hrvatske, a strane fizičke osobe presliku putovnice odnosno odgovarajući dokaz o stranom državljanstvu,
* presliku izvoda iz sudskog ili obrtnog registra za pravne osobe, ne stariji od 30 dana računajući od dana objave javnog natječaja za prodaju nekretnina u tisku (elektronički ispis isprave),
* dokaz o uplaćenoj jamčevini.

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_2025. god.

\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(potpis ponuditelja ili ovlaštene osobe ponuditelja)